ગોઢા (તા. લાખણી)
ગોઢા (તા. લાખણી) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા લાખણી તાલુકામાં આવેલું એક ગામ છે. ગોઢા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ધાર્મિક સ્થળો 
ગામમાં ઓગડનાથ મહારાજનું પૌરાણિક મંદિર આવેલું છે જ્યાં ભાઈ બીજના દિવસે મેળો ભરાય છે. ગોઢા ગામમાં વેજુબાઈ માતાજીનું એક પૌરાણિક મંદિર છે, જે માતાજીના દર મહિનાની બીજ પર મેળો ભરાય છે, અને ત્યાં ગામ ગામથી ભક્તો બીજ ભરવા આવે છે.

સંદર્ભ 

લાખણી તાલુકો